උක් ගසින් වට වූ මණ්ඩපයක කිරි උතුරුවා කිරිබත් පිළියෙල කර විශේෂ සූර්ය දේව පූජාවක් සිදුකරමිනුයි වව්නියාව කන්දසාමි කෝවිලේ තෛපොංගල් සැමරුම සිදුකෙරුණේ.එමෙන්ම පසුගිය දා උතුර ප්‍රදේශයට බලපෑ අයහපත් කාලගුණ තත්ත්වය හේතුවෙන් පීඩාවට පත්ව සහන කඳවුරුවල රැදී සිටින ජනතාව ද අද දිනයේ තෛපොංගල් උත්සවය උත්සවශ්‍රීයෙන් සැමරූ බවයි වව්නියාව හිරු වාර්තාකරු දිනසේන රතුගමගේ කියා සිටියේ.මේ අතර, කොළඹ ප්‍රදේශයේ කෝවිල්වල ද තෛපොංගල් උත්සවය නිමිත්තෙන් විශේෂ පූජා සංවිධානය කර තිබුණා.